stanford-oval/wikipedia huggingface dataset:
The Grudge
רקע והשראה

לאחר ההצלחה המסחרית של אלבום האולפן הראשון שלה, Sour, שיצא לאור בשנת 2021, אוליביה רודריגו המשיכה לשתף פעולה עם דן ניגרו, שהפיק את כל הרצועות בו. אלבום ההמשך, Guts, נוצר כשהייתה בת 19, שנה שהיא תיארה כ"הרבה בלבול, טעויות, גמלוניות וחרדות נעורים ישנות וטובות". האלבום ושמו הוכרזו ב-26 ביוני 2023, והסינגל המוביל שלו, "Vampire", שוחרר ארבעה ימים לאחר מכן. לאחר יציאתו, חלק שיערו שהשיר עוסק בטיילור סוויפט, ועל כך הגיבה רודריגו: ”איך אני עונה על זה? זאת אומרת, אני אף פעם לא רוצה להגיד על מי השיר שלי. מעולם לא עשיתי את זה בעבר בקריירה שלי וכנראה שלא [אעשה זאת בעתיד]”. השיר הגיע למקום הראשון במדינות שונות, כולל ארצות הברית, שם הוא הפך לסינגל השלישי שלה בראש מצעד בילבורד הוט 100. "Bad Idea Right?" נבחר כסינגל ההמשך.
רודריגו כתב את "The Grudge" עם ניגרו. רודריגו הזכירה שבזמן כתיבת האלבום הראשון, היא בכתה כשהלחינה את "Drivers License", ועם Guts, היא הרגישה הצפה רגשית בזמן כתיבת "The Grudge". במופע משותף של רודריגו וניגרו באוקטובר 2023, ניגרו שיתף שהוא ורודריגו רבו על איזה שירים יכנסו לאלבום, וש-"The Grudge" היה אחד הבודדים שעמד לדיון. כפי שסיפרה רודריגו, היא הקשיבה ללהקת הסמית'ס בדרך לאולפן והרגישה השראה מהשורה "צריך אומץ להיות אדיב" מהשיר "I Know It's Over".
ב-31 ביולי 2023, רודריגו חשפה קטע וידאו שכלל רמזים על רשימת הרצועות של Guts, שנועד לפענוח של מעריצים. הוא הציג אותה מתרווחת בחדר השינה, פורקת ארגזים ומתעסקת במכשירים שונים, כולל מקלדת חשמלית ומכונת כתיבה בסגנון רטרו. ב-1 באוגוסט 2023, רודריגו חשפה את רשימת השירים, הכוללת את "The Grudge" כרצועה העשירית. השיר יצא כרצועה מ-Guts ב-8 בספטמבר 2023. דרך גפן רקורדס.
הרכב

אורכו של "The Grudge" הוא שלוש דקות ותשע שניות. ניגרו הפיק את השיר, והוא הינדס את השיר עם ריאן לינוויל. הוא מנגן בגיטרה אקוסטית, גיטרה חשמלית, כלי הקשה, פסנתר, בס, סינתיסייזר ומלוטרון ולינוויל מנגן בגיטרה אקוסטית, סקסופון, בס וסינתיסייזר. מיץ' מקארתי עשה מיקסינג את השיר, ורנדי מריל ביצע את המאסטרינג.
"The Grudge" היא בלדת פסנתר, בה רודריגו "משקפת מערכת יחסים חמוצה עם מישהו שפעם העריצה, ומודה בסוף ש'גם אחרי כל זה, את/ה עדיין הכל בשבילי', לפי האנה דיילי מ"בילבורד". בשיר היא נזכרת ש"כל עולמה השתנה" לאחר שקיבלה שיחת טלפון מאדם זה במהלך יום שישי בחודש מאי. היא ממשיכה ומתארת את האדם כמי שיש לו "הכל והוא עדיין רוצה יותר"; לאחר צאתו של השיר, הועלו השערות שהשיר עוסק בסוויפט והתייחס ליחסים עכורים לכאורה בין השתיים לאחר שרודריגו נתנה לסוויפט קרדיטים על כתיבת השיר "Deja Vu" ביולי 2021.
בבית הראשון, רודריגו מביעה ייסורים על מושא ההשראה של השיר שמרמה אותה ומודיעה שהבלבול שלה לגבי הפגיעה בקשר ביניהם עדיין נמשך. היא מתעסקת באירוע ועדיין חושבת עליו לעיתים קרובות. במהלך הפזמון, היא מתוודה שניסתה לסלוח לאדם אבל אין לה את הכוח לעשות זאת. בבית השני, רודריגו חולמת שהאדם מתנצל ותוהה אם בסופו של דבר יחסיהם קרסו בגלל שהאדם לא היה בטוח לגבי הצלחתה של רודריגו.
ביקורות

בביקורת שפורסמה ב-"NME" על ידי סופי וויליאמס, שירים ספציפיים כמו "Vampire", "The Grudge" ו-"Making The Bed" מודגשים בזכות העומק הרגשי וסיפורם הלירי. השיר זכה גם לשבחים על כך שהוא מזכיר את השירים שב-Sour, והביצוע הקולי של רודריגו.
בביקורת שנכתבה על ידי צ'ארלס ליונס-ברט למגזין "סלנט", השיר זכה לביקורת על כך שהוא נוטה למלודרמה סבונית עקב נטיות סיפור סוליפסיסטיות.
ביקורות > רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | Guts של אוליביה רודריגו: כל 12 השירים מדורגים | 9 |  |
| The Tab | דירוג יום ההוצאה של כל שיר באלבום החדש של אוליביה רודריגו, Guts | 8 |  |
| רולינג סטון | כל שיר של אוליביה רודריגו, מדורג | 12 |  |
| Evie | דירוג כל שיר באלבום החדש של אוליביה רודריגו, Guts מהגרוע לטוב ביותר | 6 |  |
הופעות חיות

ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס.
השפעה

"The Grudge" עורר ספקולציות ושמועות לגבי השראתו, כשמאזינים ומעריצים להוטים לפענח את זהות האדם שמהווה את מקור ההשראה לשיר. כמה מאזינים שיערו שהשיר עשוי להיות על מחלוקות או מערכת יחסים מתוחה בין רודריגו וכוכבת הפופ טיילור סוויפט. השמועות הללו זכו לתהודה, בין השאר, בשל החלטתה של רודריגו להקצות 50% מהתמלוגים מהסינגל "Deja Vu", שהוציאה בשנת 2021, לסוויפט בעקבות האשמות על דמיון ללהיט "Cruel Summer" של סוויפט. רודריגו, לעומת זאת, לא התבטאה בהקשר מקור ההשראה הספציפי של השיר, מכיוון שיש לה נוהג שלא לחשוף בפומבי את נושאי השירים שלה. בראיונות, רודריגו הדגישה את החשיבות של לא לשייך את המוזיקה שלה לנרטיב ספציפי אחד, וטענה שהשירים שלה יכולים להתחבר למגוון חוויות.
ספקולציות אלו הגיעו מספר ימים לאחר שרודריגו הכחישה ש-"Vampire", הסינגל המוביל מתוך האלבום, עוסק בסוויפט, ואמרה ל"גרדיאן": ”הופתעתי מאוד כשאנשים חשבו את זה”.
מיקומי שיא

|   ‏‏‏  מצעדים (2023)> מדינה |   ‏‏‏  מצעדים (2023)> מצעד |   ‏‏‏  מצעדים (2023)> מיקום שיא |   ‏‏‏  מצעדים (2023)>  |
| --- | --- | --- | --- |
|  עולמי | בילבורד גלובל 200 | 14 |  |
|  עולמי | בילבורד גלובל ללא ארצות הברית | 40 |  |
|  אוסטרליה | מצעד הסינגלים האוסטרלי | 13 |  |
|  אוסטרליה | מצעד השירים האוסטרלי | 15 |  |
|  אירלנד | מצעד הסינגלים האירי | 6 |  |
|  אירלנד | מצעד השירים האירי | 7 |  |
|  ארצות הברית | בילבורד הוט 100 | 16 |  |
|  ארצות הברית | מצעד שירי הסטרימינג | 8 |  |
|  ארצות הברית | מצעד השירים הטרנדים החמים | 1 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג הבריטי | 17 |  |
|  הממלכה המאוחדת | מצעד השירים הבריטי של בילבורד | 16 |  |
|  יוון | IFPI Greece | 35 |  |
|  ניו זילנד | המצעד הניו זילנדי הרשמי | 10 |  |
|  פורטוגל | מצעד הסינגלים הפורטוגזי | 46 |  |
|  קנדה | קנדה הוט 100 | 18 |  |
|  שוודיה | סוורייטופליסטן | – |  |
|  שוודיה | מצעד ה-Heatseeker | 1 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ברזיל (Pro-Música Brasil) | זהב | 20,000 |
| הממלכה המאוחדת (BPI) | כסף | 200,000 |
| ניו זילנד (Recorded Music NZ) | זהב | 15,000 |
| קנדה (Music Canada) | זהב | 40,000 |
סיכום
| בכל העולם | — | 345,000 |
ZUC

ZUC הוא צופן זרם שפותח ב-2010 על ידי האקדמיה הסינית למדע עבור טכנולוגיית LTE. זהו צופן זרם סינכרוני, מותאם לחומרה ותוכנה כאחד, פועל ברמת מילים באורך 32 סיביות, מקבל מפתח הצפנה באורך 128 סיביות, וקטור אתחול באורך 128 סיביות ומייצר מילים פסאודו-אקראיות באורך 32 סיביות המשמשות חלק מזרם מפתח להצפנה ופענוח של המידע מילה אחר מילה. ZUC שוכן בליבת תקן 3GPP להצפנה מאומתת של שיחה סלולרית באלגוריתמים EEA3 להצפנה ו-EIA3 לאימות. הצופן קרוי על שמו של המתמטיקאי הסיני זו צ'אנגזי שחי במאה החמישית לספירה.
תיאור הצופן

ZUC מחולק לשני מצבי הפעלה, מצב הכנה ומצב העבודה. בשלב הראשון מפתח ההצפנה ווקטור האתחול נטענים לתוך המצב הפנימי והצופן מופעל (clocked) ללא יצירת פלט. בשלב השני בכל פעימת שעון נוצרת מילה פסאודו אקראית באורך 32 סיביות.
בהמרות ממילים לבתים מתייחסים לכל הערכים כאל מספרים שלמים לפי סדר בתים קטן. לדוגמה אם  a={\text{0x1234}} ו- b={\text{0x5678}} אז  c=a\ \|\ b={\text{0x12345678}}. הסימן " \lll _{n}" מייצג הזזה מעגלית לשמאל בגבולות מילה באורך  n סיביות.הסימנים " \ll " ו-" \gg " מייצגים הזזה (shift) של סיביות לימין או לשמאל בהתאמה, במספר פוזיציות לפי הערך המופיע לאחר הסימן. הסימן  \boxplus  מייצג חיבור מודולו  2^{32}. הסימן  \oplus  הוא XOR. ל-ZUC שלוש שכבות כמתואר בתרשים משמאל:
שכבה עליונה - LFSR בעל 16 מצבים (Taps).
שכבה אמצעית - סידור מחדש ברמה של סיביות.
שכבה תחתונה - פונקציה אי-ליניארית.
תיאור הצופן > LFSR

בשכבה העליונה הצופן מכיל אוגר זיזה ממושב ליניארי הכולל 16 כניסות באורך 31 סיביות כל אחת המסומנות  (s_{0},s_{1},...,s_{15}) כאשר  s_{i}\in \{1,2,3,...,2^{31}-1\}. בכל פעימה תכולת האוגר מוזזת צעד אחד לימין כלומר תכולת כל תא מועתקת לתא הבא שלימינו והתא הראשון ( s_{15}) מתעדכן לפי הפונקציה להלן. בשלב האתחול האוגר מקבל מילה אחת  u באורך 31 סיביות המתקבלת על ידי הסרת הסיבית הימנית (הכי פחות משמעותית) של הפלט  W של הפונקציה האי-ליניארית, כלומר  u=W\gg 1. בשלב האתחול בהינתן הקלט  u מתבצעים המהלכים הבאים:
v=2^{15}s_{15}+2^{17}s_{13}+2^{21}s_{10}2^{20}s_{4}+(1+2^{8})s_{0}{\text{ mod }}(2^{31}-1);
s_{16}=(v+u){\text{ mod }}(2^{31}-1);
{\text{If }}s_{16}=0{\text{ then set }}s_{16}=2^{31}-1;
(s_{1},s_{2},...,s_{15},s_{16})\rightarrow (s_{0},s_{1},...,s_{14},s_{15}).
במצב עבודה ה-LFSR אינו מקבל קלט ופועל כדלהלן:
s_{16}=2^{15}s_{15}+2^{17}s_{13}+2^{21}s_{10}2^{20}s_{4}+(1+2^{8})s_{0}{\text{ mod }}(2^{31}-1);
{\text{If }}s_{16}=0{\text{ then set }}s_{16}=2^{31}-1;
(s_{1},s_{2},...,s_{15},s_{16})\rightarrow (s_{0},s_{1},...,s_{14},s_{15}).
מהיבט פרקטי כפל האלמנט  s_{j}  בחזקות  i של 2 מעל השדה  GF(2^{31}-1) מתבצע על ידי הזזה מעגלית של  s_{j} לשמאל  i סיביות. לכן במהלך 1 לעיל כל שנדרש הוא חיבור מודולו  2^{31}-1 לאחר סדרה של כמה הזזות. ההזזה המעגלית בקוד נראית כך:
ובאופן כללי מהלך 1 המתואר לעיל ניתן לביצוע בתוכנה באופן הבא:
חיבור שני אלמנטים  a ו- b מעל השדה  GF(2^{31}-1) ניתן לביצוע באופן הבא: תחילה מחשבים את  v=a+b ואם מתרחשת גלישה כלומר סיבית הנשא היא 1 מבצעים בנוסף  v=v+1.  התנאי שבודק אם הסיבית העליונה היא '1' פותח פתח להתקפת תיזמון - סוג של התקפת ערוץ צדדי, כיוון שכעת מהירות פעולת החיבור תלויה בסיבית זו לכן ניתן לבצע ניתוח סטטיסטי של מהירות החישוב כדי לחשוף סיביות. כדי לעקוף בעיה זו מבצעים באופן קבוע כך: תחילה מחשבים את  w=a+b כאשר  w הוא ערך באורך 32 סיביות ואז  v שווה 31 הסיביות הכי פחות משמעותיות של  w וכעת נוטלים את הסיבית הכי משמעותית של  w מזיזים אותה להתחלה ומחברים עם  v הקוד נראה כך:
תיאור הצופן > סידור מחדש (BitReorganization)

בשכבה האמצעית של האלגוריתם הנקראת בקיצור BR, מחלצים 128 סיביות משמונה תאים של ה-LFSR במיקומים המתוארים להלן ומהם מרכיבים ארבע מילים באורך 32 סיביות. שלוש המילים הראשונות ישמשו קלט לפונקציה האי-ליניארית להלן ואילו המילה הרביעית משתתפת ביצירת מילת פלט אחת של זרם המפתח. המיקומים ב-LFSR מהם נוטלים סיביות הם:  s_{0},s_{2},s_{5},s_{7},s_{9},s_{11},s_{14},s_{15}. ארבע המילים האמורות מיוצגות על ידי  X_{0},X_{1},X_{2},X_{3} אותם מרכיבים על ידי  חצאי הקלט לפי הסדר הבא:
X_{0}=s_{15H}\ \|\ s_{14L};
X_{1}=s_{11L}\ \|\ s_{9H};
X_{2}=s_{7L}\ \|\ s_{5H};
X_{3}=s_{2L}\ \|\ s_{0H}.
הסמלים  H ו- L מייצגים את החצי העליון והחצי התחתון של המילה בהתאמה. למשל  s_{iH} פירושו הסיביות  30...15 ולא  31...16 של  s_{i} היות ש- s_{i} מוגדר באורך 31 סיביות. לדוגמה בשורה 1 לעיל הערך של  X_{0} הוא שרשור של 16 הסיביות המשמעותיות ביותר של  s_{15} החל מהסיבית במיקום ה-15 ועד הסיבית ה-30 עם 16 הסיביות הפחות משמעותיות של  s_{14} החל מהסיבית במיקום ה-0 ועד הסיבית ה-15.
תיאור הצופן > פונקציה אי-ליניארית

השכבה התחתונה כוללת פונקציה  F המכילה שני תאי זיכרון  R_{1} ו- R_{2} באורך 32 סיביות כל אחד. הקלט הוא  X_{0},X_{1},X_{2} שהם פלט השכבה הקודמת והפלט הוא מילה  W באורך 32 סיביות. ביתר פירוט:
W=(X_{0}\oplus R_{1})\boxplus R_{2};
W_{1}=R_{1}\boxplus X_{1};
W_{2}=R_{2}\oplus X_{2};
R_{1}=S(L_{1}(W_{1L}\ \|\ W_{2H}));
R_{2}=S(L_{2}(W_{2L}\ \|\ W_{1H})).
הפונקציה  S היא תיבות החלפה S-box בגודל 32x32 סיביות והפונקציות  L_{1} ו- L_{2} הן פונקציות ליניאריות כמתואר להלן.
תיאור הצופן > טרנספורמציה ליניארית

ישנן שתי פונקציות ליניאריות  L_{1} ו- L_{2} הפועלות על קלט של מילים באורך 32 סיביות ומפיקות פלט של מילים באורך 32 סיביות והן מוגדרות כדלהלן:
תיאור הצופן > הכנת מפתח

תהליך ההכנה מקבל את המפתח הראשוני המסופק על ידי המשתמש מחולק ל-16 בתים  k=k_{0}\|k_{1}\|...\|k_{15} (128 סיביות) וכן וקטור האתחול  iv=iv_{0}\|iv_{1}\|...\|iv_{15} (16 בתים), וטוען אותם לתוך 16 הכניסות של אוגר ה-LFSR בתוספת קבוע  D באורך 240 סיביות המובא להלן, המחולק ל-16 מקטעים באורך 15 סיביות כל אחד  D=d_{0}\|d_{1}\|...\|d_{15}. הערך ההתחלתי של כל כניסה באוגר הוא שרשור של שלושת הערכים: קטע אחד מהמפתח, חלק אחד מהקבוע  D להלן וחלק מוקטור האתחול, כך:
הקבוע  D הוא:
הצפנה ופענוח

לשימוש בצופן ZUC בפעם הראשונה מפעילים אותו 32 פעימות במצב אתחול, פעימה אחת במצב סרק ולאחר מכן עוברים למצב עבודה רגיל. בשלב האתחול הצופן מבצע תחילה את פרוצדורת טעינת המפתח כמתואר לעיל ומאפס את האוגרים  R_{1} ו- R_{2} ואז מתבצעות שלוש הפעולות הבאות 32 פעמים:
{\text{BitReorganization}}() (סידור סיביות מחדש),
w=F(X_{0},X_{1},X_{2}) (טרנספורמציה ליניארית),
{\text{LFSRInitialisationMode}}(w\gg 1) (הפעלת אוגר ה-LFSR).
שים לב שבשלב זה אוגר ה-LFSR בשורה 3 מקבל את הפרמטר  w שהופק מהפונקציה האי-ליניארית, כלומר פלט הפונקציה האי-ליניארית מוזן בחזרה ל-LFSR בלולאה סגורה. לאחר מכן מתבצע מהלך סרק אחד שבו לא משתמשים בפלט הצופן אלא מתעלמים ממנו:
{\text{BitReorganization}}() (סידור סיביות מחדש),
F(X_{0},X_{1},X_{2}) (טרנספורמציה ליניארית),
{\text{LFSRWorkingMode}}() (הפעלת אוגר ה-LFSR).
מכאן ואילך בכל פעימה של הצופן מתבצעות שלוש הפעולות הבאות שבסיומן מופקת מילה פסאודו-אקראית אחת:
{\text{BitReorganization}}() (סידור סיביות מחדש),
Z=F(X_{0},X_{1},X_{2})\oplus X_{3} (טרנספורמציה ליניארית),
{\text{LFSRWorkingMode}}() (הפעלת אוגר ה-LFSR).
בניגוד לשלב האתחול הפעלת אוגר ה-LFSR חסרת פרמטרים במצב עבודה. פלט הצופן בכל פעימה הוא  Z באורך 32 סיביות והוא משמש חלק מזרם המפתח להצפנת או פענוח המידע.
ביטחון

ZUC הוא צופן חדש יחסית והוא בעצם שיפור של הצופן SNOW. חוקרים גילו שהצופן בגרסה המקורית (1.4) היה פגיע להתקפת מוצפן נבחר על וקטור האתחול. במקרים מסוימים הבדלים בוקטור האתחול הניבו מפתח הצפנה זהה מה שמצמצם את אורך המפתח האפקטיבי לכ-100 סיביות במקום 128. בצופן זרם שימוש במפתח הצפנה זהה להצפנת חלקים מהנתונים מהווה פגיעה הרסנית במיוחד בביטחון ההצפנה. כדי למנוע התקפה זו הם המליצו להחליף את ה-XOR בחיבור ( \boxplus ) מודולו  2^{31}-1 בביטוי ( v+u) בשלב האתחול, גרסה זו של הצופן נקראת 1.6 והיא מעודכנת בתיאור הצופן לעיל. ZUC הוא צופן מהיר מאוד בהשוואה לצפנים כמו SNOW. הוא למעשה מהמהירים ביותר הקיימים כיום וכן בשל המפתח הארוך ווקטור האתחול הארוך (128 סיביות כל אחד) מספק הגנה מספיק טובה מפני כמה התקפות ידועות כמו: התקפת מפתח חלש, התקפות ניחוש, התקפה אלגברית, התקפות תיזמון, התקפה דיפנרציאלית והתקפת קירוב ליניארי. הצופן אינו מספק הגנה טובה מפני התקפת ערוץ צדדי המתמקדת בגרף צריכת האנרגיה שלו במהלך הצפנה או פענוח. חוקרים הראו שההתקפה הנקראת DPA קיצור של Differential Power Analysis אפשרית נגד הצופן במידה שלתוקף יכולת למדוד את צריכת האנרגיה במחשב בו מבוצעת ההצפנה.
וקטור בדיקה

לדוגמה אם המפתח הוא:
וקטור האתחול הוא:
המילה הראשונה של פלט הצופן צריכה להיות:  {\text{14F1C272}}.
ראו גם

צופן זרם
GSM
SNOW
הערות שוליים

↑  Specification of the 3GPP Confidentiality and Integrity Algorithms 128-EEA3 & 128-EIA3. Document 2: ZUC Specification
↑  The New LTE Cryptographic Algorithms EEA3 and EIA3
↑  Differential Attacks Against Stream Cipher ZUC
↑  The Stream Cipher Core of the 3GPP Encryption Standard 128-EEA3: Timing Attacks and Countermeasures
↑  Linear Approximations of Addition Modulo 2^n-1
↑  Differential Power Analysis on ZUC Algorithm
תרשים סכמטי של צופן ZUC המתאר את שלוש השכבות (הקווים המקווקווים); השכבה הראשונה LFSR מייצגת את אוגר הזיזה בעל 16 המצבים, שכבת סידור הסיביות מחדש BitReorganization נמצאת באמצע ומתחתה שכבת הפונקציה הליניארית.
אנתולוגיות יהודיות בהונגרית

| --- | --- |
 תדירות:  ארבעה כרכי ספרים
 עורך ראשי:  עורכים שונים
 תאריכי הופעה:  מ-1918 עד 1942 – הווה
 שפה:  הונגרית
 מדינה:  הונגריה, רומניה
 
אנתולוגיות יהודיות בשפה ההונגרית (הונגרית: Zsidó antológiák ) - הן מבחר ספרותי מתוך כתבי סופרים יהודים. ישנם ארבעה פרסומים (כרכים) כאלה בהונגרית שיצאו לאור בטרנסילבניה בתקופה שבין 1918 לבין 1944.
א. מיניאטורות יהודיות

הסופר, עיתונאי ומתרגם אימרה סבו תרגם, כתב את ההקדמה וסיפק נתונים ביוגרפיים לכרך (קולוז'וואר, 1934 ספרי פארוס). כפי שמסבירה ההקדמה, מבחר זה נערך מיצירות פרוזה קצרות בעברית, ביידיש ובשפות נוספות שתורגמו להונגרית הנושאות גם "חותם יהודי נפרד".
כפי שהעורך מציין: "...מדברת כאן הגאונות של דור הסופרים הבוגר שחי בתקופה שלפני מלחמת העולם הראשונה.... ושהפנה את ראשו ממאה ואחד אחוז פטריוטיות של היהודים". העורך צירף גם ביוגרפיה קצרה לכותבי 28 הסיפורים מ-13 המחברים והוסיף גם פרטים על יצירתם (שלום אש, פטר אלטנברג, איסאק באבל, מיכה יוסף ברדיצ'בסקי, מרטין בובר, אוסיפ דימוב, איליה ארנבורג, ארתור הוליטש, י.ל. פרץ, לואיג'י פיראנדלו, אלפרד פולגאר, יפים סוסוליה, יעקב וסרמן).
ב. אנתולוגיה יהודית

אוסף הסיפורים הקצרים היהודיים היפים ביותר (סאטמאר, 1936 ספריית ז'דו יבה, כלומר עתיד יהודי) הוא הוצאת כתב העת עתיד יהודי בסאטמאר. אמנם שמו של הנריק פרישמן מופיע על עמוד הכריכה כמחבר, אבל למעשה הוא רק בחר את הסיפורים וכתב את ההקדמה וכנראה גם תרגם את הסיפורים בכרך או את חלקם. לפי ההקדמה, הספר מכיל את מיטב היצירות בעלי הערך הנצחי של ספרות הסיפור הקצר היהודי, ש"נותנת השתקפות החיים היהודיים בגולה". במקביל, הוא כתב שבחר סיפורים גם משני סופרים לא יהודים (ארקדי אברצ'נקו ומקסים גורקי) כדי שיהוו תפארת לכל סופר יהודי מצטיין. "אנו מגישים את האנתולוגיה היהודית כצידה למסע, כנחמה וכתקווה בידיו של קורא שטעה והגיע אל ימי הביניים החדשים תחת השמיים האירופיים המתקדרים." הכרך מכיל 27 סיפורים קצרים מ-17 המחברים הבאים: שלום עליכם, י"ל פרץ, שלום אש, יהודה שטיינברג, דוד פרישמן, מוריס רוזנפלד יהודה לייב גורדון, מרטין בובר, הלל צייטלין, אילזה ובר, ארנולג צווייג, יוסף טונקל, ארקדי אברצ'נקו, י. מיוליס, יעקב רימון, שמואל יוסף עגנון, מקסים גורקי. הכריכה הסימבולית של הכרך צוירה על ידי אימרה פאל ארדש.
ג. בין מזרח למערב

זוהי אנתולוגיה עבור הנוער היהודי (קולוז'וואר, 1937); פורסמה בהוצאת עמותת "הסיוע לסטודנטים היהודים". ההקדמה נכתבה על ידי יוז'ף המבורג, רופא עיניים ונשיא "הסיוע לסטודנטים היהודים", שכתב שהתוכן נכתב על ידי צעירים יהודים שהשתתפו בסיורי ההתרמה של העמותה. רוב הסיפורים, הוא כתב, "מבטאים בנאמנות ובחיות את המשמעויות שנחוו באותם הימים". כמאפיין משותף הוא ראה ב"מחויבות הפעילה של הקהילה לשותפות הגורל היהודית". הדור שיצא לדרך הביא גם נקודות מבט חדשות, מעורבות עממית והתענינות סוציוגרפית (סוציוגרפיה היא ז'אנר אפי, פרוזה, השייכת לספרות).
בין 13 אנשי הצוות ניתן למצוא שירים מאת אדלר הוברט, ויקטור בראשאי, יוסף גרדא, ארנה שאלאמון ; שאנדור בוסקוביץ' שעסק בנושאים מוזיקליים וצירף תווים של שירים ביידיש וגם מקס אייזיקוביץ'מסה, אישטוואן ברזילי וינה ויימן מפרסמים כתבים סוציוגרפיים שמתייחסים להשפעה של אסכולת גוסטי. הכרך כולל גם רפרודוקציות של ארבע יצירות של אמנים יהודים צעירים: ארבעת הפסלים של הרמן ואלד, וכן יצירות גרפיקה של אלכס לאון (מקודם לווינגר), לאסלו קלטי, לאסלו קזאר ואווה לאזאר.
ד. מספרים עבריים חדשים

זהו אוסף סיפורים קצרים (קולוז'וואר, 1942. בהוצאת הספרים הקטנים של Fraternitas). אין התייחסות בכרך לא לעורך ולא למתרגמים של הסיפורים הקצרים שבאנתולוגיה. המוציא לאור האחראי היה אנדרה שוורץ, עמית לשעבר בעיתון אוי קלט; ככל הנראה, הוא גם ערך את הכרך. "מהעמודים הבאים כאן", הוא כותב בהקדמה, "בצניעות רבה, אנו מגלים שיש כאן פחות מאנתולוגיה מבחינת הדרישות. אספנו כמה סיפורים קצרים, קטעי רומן וכתבים אנקדוטיים מהספרות העברית"...."רוב הכתבים שמתפרסמים כאן כבר מבטאים את דבריהם של המחברים מתוך החיים היהודיים שנולדו מחדש בארץ ישראל." הכותבים בכרך הם: חיים נחמן ביאליק, דוד פרישמן, ה.ד. נומברג, שמואל יוסף עגנון, דוד סימונוביץ, יעקב רימון, אשר ברש, ס. דיין, ל. שפירא; אפשר לקרוא מהם סיפור קצר וסקיצות וכן סיפורים שנבחרו מאוסף התרומות והנצחה של אלתר דרויאנוב (על פנחס רוטנברג). בסוף הכרך העורך פרסם אוסף קטן של חדשות על יהדות ועל ארץ ישראל, בשל העובדה שבזמן פרסומו של הכרך כבר לא היה עיתון יומי או שבועי באזור זה של העולם.
לקריאה נוספת

Romániai magyar irodalmi lexikon: Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010. (לקסיקון ספרותי הונגרי ברומניה)
שעיר משורטט

| שעיר משורטט |
| --- | --- |
 שעיר משורטט
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי לילה
משפחה:: ינשופיים
סוג:: שעיר
מין:: שעיר משורטט
שם מדעי
 Otus brucei ‏יום, 1873
תחום תפוצה


Otus brucei
שעיר משורטט (שם מדעי: Otus brucei) הוא מין של דורס לילה מהסוג שעיר, המצוי בישראל.
משמעות שמו המדעי הוא "ציציות באוזניים" או "אוזניים שעירות", שכן גופו שעיר במיוחד. מוצאו ברחבי אסיה ובין השאר בישראל.
אנטומיה

מסת השעיר המשורטט היא כ-95 גרם ואורך גופו 19–22 ס"מ (בערך באורך של מרצפת סטנדרטית).
השעיר המשורטט נראה כמו ינשוף כיס קטן ופרוותי. גופו מכוסה בשרטוט אורכי על גבו ובטנו. בנוסף, רגליו מכוסות בנוצות.
לבושו בהיר ובגוון חולי, בעיקר בפנים ופס כתפו הוא בצבע בז', כלומר, אין לו הגוון החלודי ופסי הרוחב הלבנים המאפיינים את השעיר המצוי. גודלו של השעיר המשורטט עולה על גודל השעיר המצוי רק במעט, באופן שכמעט ואינו ניכר בשדה.
אף על פי שקיימת חפיפה רבה בין שני המינים על גבי חלקים נרחבים מאזורי התפוצה שלהם, ניתן להבחין בין השעיר המצוי לשעיר המשורטט על פי כמה מאפיינים עיקריים:
נוצות האצבע הקדמית השמאלית ארוכות מהותית מאלו של השעיר המצוי וציפורן האצבע האחורית של השעיר המשורטט ארוכה בממוצע מזו של שעיר מצוי. כמו כן, נמצא שיחס כנף הזנב של שעיר משורטט נמוך מזה של שעיר מצוי.
על אף המידע הרב המצוי בספרות באשר לזיהוי פרטים בוגרים, קיים מידע מצומצם ביותר אודות זיהוי גוזלים ופרחונים, ביניהם:
1. אצבע קדמית שמאלית מנוצה האופן ניכר.
2. הגוון הכללי של הגוזלים חולי בהיר בניגוד לגוון אפור חום של גוזלי השעיר המצוי.
3. המצח והחזה בעלי פספוס רוחב בהשוואה לפספוס אורך בגוזלי השעיר המצוי.
4. לגוזלי השעיר המשורטט גבות בהירות לעומת גבות כהות לגוזלי השעיר המצוי.
5. לגוזלי השעיר המשורטט צבע עין צהוב כהה לעומת צהוב בהיר יותר בשעיר המצוי.
תפוצה ואזור חיות

השעיר המשורטט דוגר בקביעות באזורים מדבריים ממזרח טורקיה מזרחה דרך עיראק, טורקמניסטן, אפגניסטן עד לקזחסטן. חלק מהאוכלוסיות נודדות דרומה בחורף. מין זה מתאפיין בנדידה חלקית והוא חורף קבוע במזרח התיכון, הודו וחצי האי ערב.
השעיר המשורטט חורף וחולף נדיר בישראל, בעיקר בנחלים עם עצי שיטה הנשפכים לערבה ובהרי אילת, וכן הוא מקנן בשטחי צפון ים המלח.
השעיר המשורטט אינו נודד למרחקים ארוכים.
עם זאת, לא קיים אומדן אמיתי של האוכלוסייה העולמית, וגם לא ידוע על טרנדים או איומים, ולכן היא מסווגת כיציבה. חלק מהאוכלוסייה העולמית יציבה וחלק נודדת, אך היחסים ביניהם אינם ברורים.
התנהגות

קולו של השעיר המשורטט שונה מקולו של השעיר המצוי, וזהו כנראה אמצעי הזיהוי הטוב ביותר בעיקר באזורי הקינון. קולו של השעיר המשורטט חלש ועמוק, לעומת קולות השעיר המצוי הרמים והצעקניים.
בדרך כלל שעיר משורטט מטיל ביצים בסביבות השבוע השלישי של אפריל. הנקבה מטילה בתוך נקרת עץ או בקן גמור 4–6 ביצים, ותקופת הדגירה נמשכת כ-26–28 ימים. כעבור כ-26 ימים מיום הבקיעה הפרחונים עוזבים את הקן. כלומר, תחילת הקינון היא באמצע אפריל, הבקיעה בין אמצע מאי לתחילת יוני, והפריחה מהקן היא בסוף יוני.
תזונה

מזונו של השעיר המשורטט דומה לשל השעיר המצוי ומורכב בעיקר מחרקים ופרוקי רגליים שונים, ולעיתים רחוקות גם מציפורי שיר ומכרסמים קטנים.
ציון במקורות

"…וּשְׂעִירִים יְרַקְּדוּ-שָׁם" (ישעיה י"ג, 21)
"....וּשְׂעִיר-עִזִּים אֶחָד" (במדבר ט"ו, 24)
שעיר הוא שם תנכ"י ולרוב הוא מופיע בהקשר של תיש (במדבר ט"ו) ולעיתים במשמעות של ינשוף (ישעיה, י"ג). גם אז מפרשים את השם בשל הדמיון לשעיר עיזים בריקוד ובריבוי הנוצות.
הערות שוליים

↑  שעיר משורטט באתר הרשימה האדומה של IUCN
1 2 3 4  שעיר משורטט -רשות הטבע והגנים
1 2 3 4 5 6  שעיר משורטט, באתר הצפרות הישראלי
1 2 3 4 5  שעיר משורטט|ינשופים| ציפורים בישראל-אתר הצפרות הישראלי|אתר=|תאריך=
↑  encyclopedia of life (1836) otus sunia hodgson
אודסה (מחוז)

מחוז אודסה (באוקראינית: Одеська область) הוא אחד ממחוזות אוקראינה, שוכן בדרום המדינה לחופו הצפון-מערבי של הים השחור, בירתו העיר אודסה.
שטח המחוז הוא הגדול באוקראינה, ומשתרע על 12,860 קמ"ר. מצפון גובל המחוז במחוזות ויניצה וקירובוגרד, במזרח במחוז מיקולאייב, בדרום ברומניה, ובמערב במולדובה.
בפברואר 1954 אוחד מחוז איזמאיל למחוז אודסה. מחוז זה שכן בצידו הדרומי של נהר הדניסטר, וכונה בעבר בוג'אק (דרום בסרביה).
היסטוריה

פרק זה לוקה בחסר. אנא תרמו לוויקיפדיה ו.
גאוגרפיה

המחוז מאופיין בערבות נמוכות. את שטח המחוז חוצה שפך נהר הדניסטר. בחופי הים השחור שבשטח המחוז לגונות ושפכי נהרות רבים.
קרקעות המחוז פוריים, החקלאות מהווה עמוד התווך של הכלכלה המקומית. במערב המחוז מגדלים פרדסים וכרמים.
יחידות מנהליות

מיולי 2020, לאחר יישום הרפורמה במחוזות משנה מחולק מחוז אודסה ל-7 מחוזות משנה:
| שם | שם באוקראינית | שטח (קמ"ר) | אוכלוסייה 2022 | מרכז |
| --- | --- | --- | --- | --- |
| מחוז משנה אודסה | Одеський  ‏ | 3,878 | 1,378,490 | אודסה |
| מחוז משנה איזמאיל | Ізмаїльський ‏ | 3,237 | 204,745 | איזמאיל |
| מחוז משנה בולהרד | Болградський ‏ | 4,490 | 144,377 | בולהרד |
| מחוז משנה בילהורוד-דניסטרובסקי | Білгород-Дністровський ‏ | 4,368 | 196,618 | בילהורוד-דניסטרובסקי |
| מחוז משנה ברזיבקה | Березівський ‏ | 5,546 | 104,969 | ברזיבקה |
| מחוז משנה פודילסק | Подільський  ‏ | 7,057 | 220,786 | פודילסק |
| מחוז משנה רוזדילנה | Роздільнянський ‏ | 3,572 | 101,407 | רוזדילנה |
ערים במחוז

במחוז אודסה ישנם 19 יישובים בעלי סטטוס של עיר :
| שם | אוכלוסייה | עיר משנת |
| --- | --- | --- |
| אודסה | 1,013,159 | 1795 |
| איזמאיל | 71,780 | 1830 |
| צ'ורנומורסק | 59,261 | 1974 |
| בילהורוד-דניסטרובסקי | 48,967 | 910 |
| פודילסק | 40,406 | 1938 |
| פיבדנה | 32,563 | 1993 |
| קיליה | 19,540 | 862 |
| רני | 18,530 | 1821 |
| באלטה | 18,511 | 1797 |
| רזדלניה | 17,858 | 1957 |
| בולהרד | 15,044 | 1821 |
| ארציז | 14,757 | 1963 |
| בלייבקה | 12,497 | 1979 |
| טאטרבונארי | 11,032 | 1978 |
| טפלודאר | 10,173 | 1997 |
| ברזובקה | 9,644 | 1962 |
| קודימה | 8,729 | 1979 |
| אננייב | 8,077 | 1941 |
| וילקובו | 8,006 | 1762 |